Išvarymas (filmas)
Išvarymas (angl. The Conjuring) – 2013 m. amerikiečių antgamtinio siaubo filmas, kurį režisavo Džeimsas Vanas. Tai yra pirmasis filmas „Išvarymo“ franšizėje. Aktoriai Patrikas Vilsonas ir Vera Farmiga įkūnija paranormalių reiškinių tyrinėtojus – Edą ir Loreiną Vorenus. Vorenai 1971 m. atvyksta į Rod Ailandą padėti Peronų šeimai, kurie teigia, kad jų namuose ėmė dėtis keisti ir nepaaiškinami dalykai. Filmas sukurtas pagal JAV plačiai nuskambėjusią tariamo demono apsėdimo istoriją – demonologų pora Edas ir Loreina Vorenai realiai egzistavo ir iš tiesų tyrė šią bylą.